《春游司直城西鸬鹚溪别业》
唐代·清江

别墅军城下，闲諠未可齐。春深花蝶梦，晓隔柳烟鞞。

韶景浮寒水，疏杨映绿堤。沿洄看竹色，来往听莺啼。

久慢持生术，多亲种药畦。家贫知素行，心苦见清溪。

越客初投分，南枝得寄栖。禅机空寂寞，雅趣赖招携。

本寺重江外，游方二室西。裴回恋知己，日夕草萋萋。

作者简介：会稽(今浙江绍兴)人。诗僧。幼出家，代宗大历初至杭州华严寺，师华严宗僧人守真。归越州开元寺后，又从昙一学《四分律》。大历八年(773)至南阳从慧忠习禅观。大历、贞元间以能诗闻名于江南，与诗人皎然齐名，时称会稽二清。与当时诗人交往频繁。晚年住襄州辨觉寺，约卒于宪宗元和间。《宋高僧传》卷十五有传，另参《唐才子传》卷三。其诗多送别赠答及行旅抒怀之作。《全唐诗》存诗1卷。